شانݣهاي (ب الشينوية : 上海)، هي أكبر مدينة ف الشينوا و لعاصمة لإقتصادية ديالها. شانݣهاي جات ف الشرق ديال لبلاد، تاطّل على لبحر ديال الشينوا، و تيدوز منها لواد ديال يانݣ تسي. تيسكنو ف شانݣهاي تقريبا 24.3 مليون د الناس، و محسوبة هي تالت أكبر مدينة ف لعالم من ناحية عدد السكان. شانݣهاي مركز عالمي ديال لإقتصاد و لبحت لعلمي و التكنولوجيا و لمركوب. لميناء ديال شانݣهاي هو أكبر ميناء ف لعالم. السمية ديال شانݣهاي تاتعني بالشينوية "فوق لبحر"، حيث لمدينة جات تاطّل على لبحر د الشينوا الشرقي. أكبر مراكز الشحن في العالم 9 منها في آسيا - العربية (2020)